રેન્ડ અને આયરિસ્ટની હત્યા એ માત્ર ક્રૂર અધિકારીની જ હત્યા નહોતી. તે બ્રિટિશ સલ્તનતની હત્યા હતી. કારણ કે આ અધિકારીઓ તેના પ્રતિનિધિ હતા. બ્રિટિશ સલ્તનત હચમચી ઊઠી. તહોમતદારોને પકડવા મોટાં મોટાં ઇનામો જાહેર થયાં. ચાફેકરે જે પક્ષ રચેલો તેનો જ એક સદસ્ય દ્રવિડ બંધુ ઇનામની લાલચમાં ગદ્દાર થયો. તેને વીસ હજારનું ઇનામ મળ્યું. તેણે દામોદરને પકડાવી દીધો. દ્રવિડબંધુ એટલે બે ભાઈઓ (1) ગણેશશંકર દ્રવિડ અને (2) રામચંદ્ર દ્રવિડ (બન્ને બ્રાહ્મણો) દામોદર તો પકડાયો પણ બાળકૃષ્ણ ભાગી ગયો.